title: Kommissionens gennemførelsesforordning (EU) 2018/920 af 28. juni 2018 om ændring af gennemførelsesforordning (EU) nr. 180/2014 for så vidt angår visse bestemmelser om kontrol, meddelelser og årlig rapportering samt ændringer af POSEI-programmerne

text:
                  29.6.2018

                  DA

                  Den Europæiske Unions Tidende

                  L 164/5

            KOMMISSIONENS GENNEMFØRELSESFORORDNING (EU) 2018/920
      af 28. juni 2018
      om ændring af gennemførelsesforordning (EU) nr. 180/2014 for så vidt angår visse bestemmelser om kontrol, meddelelser og årlig rapportering samt ændringer af POSEI-programmerne
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 228/2013 af 13. marts 2013 om særlige foranstaltninger på landbrugsområdet i Unionens fjernområder og om ophævelse af Rådets forordning (EF) nr. 247/2006 (1), særlig artikel 6, stk. 2, artikel 8, stk. 2, artikel 12, stk. 3, og artikel 14, stk. 1, og
      ud fra følgende betragtninger:

                  (1)

                  Erfaringerne med anvendelsen af Kommissionens gennemførelsesforordning (EU) nr. 180/2014 (2) har vist, at visse bestemmelser vedrørende kontrol, meddelelser og årlig rapportering skal tydeliggøres og forenkles.

                  (2)

                  Artikel 2, 3 og 5 i gennemførelsesforordning (EU) nr. 180/2014 fastsætter bestemmelser om importlicenser, fritagelseslicenser, støttelicenser og betalinger i forbindelse med produkter, der importeres fra tredjelande eller leveres fra Unionen. I henhold til artikel 4, stk. 1, i Kommissionens gennemførelsesforordning (EU) 2016/1239 (3) skal registrerings- og identificeringsnummeret for økonomiske aktører (»EORI-nummeret«) anføres på importlicenser. Der bør indføres samme krav for de importlicenser, fritagelseslicenser og støttelicenser, der er omfattet af henholdsvis artikel 2, 3 og 5 i gennemførelsesforordning (EU) nr. 180/2014.

                  (3)

                  Artikel 8 i gennemførelsesforordning (EU) nr. 180/2014 indeholder regler om de dokumenter, som de erhvervsdrivende skal forelægge, og licensens gyldighed. Elektronisk overførsel af dokumenter, der ledsager disse licenser og certifikater, bør lettes.

                  (4)

                  Artikel 16 i gennemførelsesforordning (EU) nr. 180/2014 fastsætter regler om administrativ og fysisk kontrol ved import, indførsel, eksport og forsendelse af landbrugsprodukter. Der bør skelnes mellem den type fysisk kontrol, der foretages af henholdsvis import og indførsel og eksport og forsendelse. Denne artikels ordlyd bør indeholde en udtrykkelig forpligtelse til at anvende en repræsentativ stikprøve i forbindelse med kontrol af eksport og forsendelse, jf. afdeling 5 i nævnte forordning.

                  (5)

                  Ved artikel 22 i gennemførelsesforordning (EU) nr. 180/2014 fastsættes de generelle principper for kontrol af støtteansøgninger for foranstaltninger til støtte for lokale landbrugsprodukter. Under hensyntagen til heterogeniteten og de forskellige grader af kompleksitet i tiltag inden for foranstaltningerne og for yderligere at sikre, at alle udgiftsområder er omfattet og repræsenteret i stikprøven, er det nødvendigt at præcisere, at de kompetente myndigheder skal foretage kontrol på stedet for hvert tiltag ved at tage stikprøver af mindst 5 % af støtteansøgningerne. Stikprøven skal desuden repræsentere mindst 5 % af støttebeløbet for hvert tiltag.

                  (6)

                  Ved artikel 24 i gennemførelsesforordning (EU) nr. 180/2014 fastsættes regler for udvælgelse af støttemodtagere, hos hvem der skal foretages kontrol på stedet. Da antallet af ansøgere kan være lavt i fjernområderne, bør medlemsstaterne have mulighed for kun at udvælge én ansøger.

                  (7)

                  Artikel 38, stk. 1, i gennemførelsesforordning (EU) nr. 180/2014 indeholder krav om meddelelse af visse oplysninger vedrørende forsyningsopgørelsen inden for rammerne af den særlige forsyningsordning ved udgangen af hvert kvartal. Dette rapporteringsinterval udgør en byrde, og årlig rapportering anses for at være tilstrækkelig.

                  (8)

                  Ved artikel 39 i gennemførelsesforordning (EU) nr. 180/2014 fastsættes de elementer, der skal indgå i årsrapporterne om gennemførelsen af foranstaltningerne. I sin rapport af 15. december 2016 (4) konkluderede Kommissionen, at rapporteringen om gennemførelsen af POSEI-programmerne bør forbedres, navnlig med henblik på bedre at vurdere opfyldelsen af målene, herunder for den særlige forsyningsordning, og bedre at beskrive situationen for landbrugssektoren og dens udvikling, herunder prisovervågning og den lokale produktions konkurrencemæssige situation med hensyn til import. Da det også er på sin plads at præcisere rapporteringsforpligtelserne og udarbejde en ny struktur for årsrapporterne, bør de relevante oplysninger specificeres i et nyt bilag til gennemførelsesforordning (EU) nr. 180/2014.

                  (9)

                  Ved artikel 40 i gennemførelsesforordning (EU) nr. 180/2014 fastsættes procedurerne for ændring af POSEI-programmerne. Under hensyntagen til erfaringerne med anvendelsen af disse procedurer bør de forenkles for at sikre en mere fleksibel og gnidningsløs tilpasning til de faktiske forhold, der gør sig gældende for forsyningsordningerne og de lokale landbrugsforhold. Det bør derfor kræves, at ændringer, der er omfattet af nævnte forordnings artikel 40, stk. 1, og 2, forelægges samtidig senest den 31. juli.

                  (10)

                  Ændringer af POSEI-programmerne kræver normalt ikke formel godkendelse fra Kommissionen. Ordlyden af artikel 40, stk. 1, i gennemførelsesforordning (EU) nr. 180/2014 bør ændres, således at dette princip fremgår mere tydeligt.

                  (11)

                  »Større« ændringer af programmet, som er omfattet af artikel 40, stk. 2, i gennemførelsesforordning (EU) nr. 180/2014, skal dog godkendes formelt af Kommissionen. På grundlag af erfaringerne med denne procedure er det nødvendigt at forlænge fristen for godkendelse til fem måneder efter meddelelsen om ændringen. For at forenkle proceduren bør den formelle godkendelse fra Kommissionen desuden begrænses til de to første tilfælde, som i øjeblikket er omfattet af nævnte bestemmelse.

                  (12)

                  Artikel 40, stk. 3, i gennemførelsesforordning (EU) nr. 180/2014 omhandler »mindre« ændringer. For at lette proceduren for finansielle tilpasninger i medlemsstaterne bør fristen for meddelelse af justeringer på op til 20 % af den finansielle tildeling forlænges til den 31. maj.

                  (13)

                  Endelig bør definitionen af »foranstaltning« i artikel 40, stk. 5, litra a), i gennemførelsesforordning (EU) nr. 180/2014 forenkles.

                  (14)

                  Flere af Kommissionens forordninger er blevet ophævet og erstattet af delegerede forordninger og gennemførelsesforordninger. Af hensyn til klarheden og retssikkerheden bør henvisningerne til disse forordninger ajourføres. Navnlig, for så vidt angår ordningen for import- og eksportlicenser, bør henvisningerne til Kommissionens forordning (EF) nr. 376/2008 (5) erstattes af henvisninger til Kommissionens delegerede forordning (EU) 2016/1237 (6) og gennemførelsesforordning (EU) 2016/1239.

                  (15)

                  For så vidt angår meddelelserne til Kommissionen bør henvisningerne til Kommissionens forordning (EF) nr. 792/2009 (7) erstattes af henvisninger til Kommissionens delegerede forordning (EU) 2017/1183 (8) og Kommissionens gennemførelsesforordning (EU) 2017/1185 (9).

                  (16)

                  For så vidt angår de regler, der er baseret på Europa-Parlamentets og Rådets forordning (EU) nr. 1306/2013 (10), bør henvisningerne til Kommissionens forordning (EF) nr. 1122/2009 (11) erstattes af henvisninger til Kommissionens delegerede forordning (EU) nr. 640/2014 (12) og Kommissionens gennemførelsesforordning (EU) nr. 809/2014 (13).

                  (17)

                  For så vidt angår bestemmelserne om EU-toldkodeksen bør henvisningerne til Kommissionens forordning (EØF) nr. 2454/93 (14) erstattes af henvisninger til Europa-Parlamentets og Rådets forordning (EU) nr. 952/2013 (15), Kommissionens delegerede forordning (EU) 2015/2446 (16) eller Kommissionens gennemførelsesforordning (EU) 2015/2447 (17).

                  (18)

                  Gennemførelsesforordning (EU) nr. 180/2014 bør derfor ændres i overensstemmelse hermed —

                  (19)

                  Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

            VEDTAGET DENNE FORORDNING:
      Artikel 1
      I gennemførelsesforordning (EU) nr. 180/2014 foretages følgende ændringer:

                  1)

                  I artikel 2 foretages følgende ændringer:

                              a)

                              Stk. 2 affattes således:
                              »2.   Importlicenserne udfærdiges efter forlægget i bilag I til Kommissionens gennemførelsesforordning (EU) 2016/1239 (*1).
                              Artikel 4 i Kommissionens delegerede forordning (EU) 2016/1237 (*2), artikel 2 og 3, artikel 4, stk. 1, samt artikel 5, 7 og 13-16 i gennemførelsesforordning (EU) 2016/1239 finder tilsvarende anvendelse, jf. dog bestemmelserne i nærværende forordning.
                              Den negative tolerance, der omhandles i artikel 5, stk. 4, i delegeret forordning (EU) 2016/1237 og artikel 8, stk. 1, i gennemførelsesforordning (EU) 2016/1239, finder tilsvarende anvendelse.

                                 (*1)  Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44)."

                                 (*2)  Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).«."

                              b)

                              Stk. 6 affattes således:
                              »6.   Der opkræves importtold af de mængder, der overskrider de mængder, som er anført på importlicensen. Den tolerance på 5 %, der er fastsat i artikel 5, stk. 4, i delegeret forordning (EU) 2016/1237 samt i artikel 8, stk. 1, i gennemførelsesforordning (EU) 2016/1239, finder anvendelse på betingelse af, at den tilsvarende importtold betales.«.

                  2)

                  Artikel 3, stk. 2, affattes således:
                  »2.   Fritagelseslicensen udformes efter det forlæg til importlicensblanket, der er vist i bilag I til gennemførelsesforordning (EU) 2016/1239.
                  Artikel 4 i delegeret forordning (EU) 2016/1237, artikel 2 og 3, artikel 4, stk. 1, artikel 5, 7 og 13-16 i gennemførelsesforordning (EU) 2016/1239 finder tilsvarende anvendelse, jf. dog bestemmelserne i nærværende forordning.
                  Den negative tolerance, der omhandles i artikel 5, stk. 4, i delegeret forordning (EU) 2016/1237 og artikel 8, stk. 1, i gennemførelsesforordning (EU) 2016/1239, finder tilsvarende anvendelse.«

                  3)

                  Artikel 5, stk. 2, affattes således:
                  »2.   Støttelicensen udformes efter det forlæg til importlicensblanket, der er vist i bilag I til gennemførelsesforordning (EU) 2016/1239.
                  Artikel 4 i delegeret forordning (EU) 2016/1237, artikel 2 og 3, artikel 4, stk. 1, artikel 5, 7 og 13-16 i gennemførelsesforordning (EU) 2016/1239 finder tilsvarende anvendelse, jf. dog bestemmelserne i nærværende forordning.
                  Den negative tolerance, der omhandles i artikel 5, stk. 4, i delegeret forordning (EU) 2016/1237 og artikel 8, stk. 1, i gennemførelsesforordning (EU) 2016/1239, finder tilsvarende anvendelse.«

                  4)

                  I artikel 8, stk. 1, foretages følgende ændringer:

                              a)

                              I første afsnit foretages følgende ændringer:

                                          i)

                                          Indledningen affattes således:
                                          »1.   Medmindre andet følger af artikel 2, stk. 5, artikel 3, stk. 6, artikel 5, stk. 7, samt artikel 11 og 12, godkender de kompetente myndigheder importlicensansøgningen, fritagelseslicensansøgningen eller støttelicensansøgningen fra en erhvervsdrivende, hvis den vedrører én forsendelse. Ansøgningerne skal være vedlagt originalen eller en bekræftet kopi af købsfakturaen samt originalen, en bekræftet kopi eller en bekræftet elektronisk udgave af følgende dokumenter:«.

                                          ii)

                                          Litra b) affattes således:

                                                      »b)

                                                      hvis der er tale om en støttelicens:

                                                                  i)

                                                                  bevismidlet for den toldmæssige status som EU-varer som omhandlet i artikel 199, stk. 1, litra b), i Kommissionens gennemførelsesforordning (EU) 2015/2447 (*3) eller

                                                                  ii)

                                                                  et CO-dokument i henhold til afsnit VIII, kapitel 2 og 3, i Kommissionens delegerede forordning (EU) 2015/2446 (*4) i overensstemmelse med dataelement nr. 1/1, 1/2 og 1/3 som omhandlet i datakravstabellen i afsnit, I, kapitel 3, afdeling 1, i bilag B til den nævnte forordning.

                                             (*3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558)."

                                             (*4)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).«"

                              b)

                              Andet afsnit affattes således:
                              »Ovennævnte ledsagedokumenter kan sendes elektronisk. Hvis den myndighed, der foretager kontrollen, ikke har adgang til det IT-system, der forvalter og udfærdiger sådanne elektroniske dokumenter, forelægges dokumentet i stedet i form af en behørigt bekræftet udskrift eller en bekræftet elektronisk udgave heraf.«

                  5)

                  Artikel 12, stk. 3, affattes således:
                  »De meddelelser, der er nævnt i denne artikel, sendes i overensstemmelse med Kommissionens delegerede forordning (EU) 2017/1183 (*5) og Kommissionens gennemførelsesforordning (EU) 2017/1185 (*6)

                     (*5)  Kommissionens delegerede forordning (EU) 2017/1183 af 20. april 2017 om supplering af Europa-Parlamentets og Rådets forordning (EU) nr. 1307/2013 og (EU) nr. 1308/2013 for så vidt angår formidling til Kommissionen af oplysninger og dokumenter (EUT L 171 af 4.7.2017, s. 100)."

                     (*6)  Kommissionens gennemførelsesforordning (EU) 2017/1185 af 20. april 2017 om regler for anvendelsen af Europa-Parlamentet og Rådets forordning (EU) nr. 1307/2013 og (EU) nr. 1308/2013 for så vidt angår indberetning til Kommissionen af oplysninger og dokumenter og ændring og ophævelse af flere af Kommissionens forordninger (EUT L 171 af 4.7.2017, s. 113).«"

                  6)

                  Artikel 16, stk. 2, affattes således:
                  »2.   Den fysiske kontrol ved import eller indførsel af landbrugsprodukter, som foretages i det pågældende fjernområde, skal omfatte et repræsentativt udsnit på mindst 5 % af de licenser, der forelægges efter artikel 9.
                  Den fysiske kontrol ved eksport eller forsendelse, som foretages i det pågældende fjernområde ifølge afdeling 5, skal omfatte et repræsentativt udsnit på mindst 5 % af transaktionerne på grundlag af de risikoprofiler, som medlemsstaterne har valgt.
                  Kommissionens forordning (EF) nr. 1276/2008 (*7) finder tilsvarende anvendelse på denne fysiske kontrol.
                  Under særlige omstændigheder kan Kommissionen desuden anmode om, at der anvendes andre kontrolprocentsatser.

                     (*7)  Kommissionens forordning (EF) nr. 1276/2008 af 17. december 2008 om overvågning i form af fysisk kontrol i forbindelse med eksport af landbrugsprodukter, der giver ret til udbetaling af restitutioner eller andre beløb (EUT L 339 af 18.12.2008, s. 53).«"

                  7)

                  Artikel 22, stk. 3, affattes således:
                  »På grundlag af en risikoanalyse, jf. artikel 24, stk. 1, i nærværende forordning, foretager de kompetente myndigheder stikprøvekontrol på stedet af mindst 5 % af støtteansøgningerne for hvert tiltag. Stikprøven skal desuden repræsentere mindst 5 % af den udbetalte støtte for hvert tiltag.«

                  8)

                  I artikel 24, stk. 1, andet afsnit, tilføjes følgende punktum:
                  »Såfremt det mindste antal støtteansøgere, der kan udvælges til kontrol på stedet, er under 12, udvælger medlemsstaten tilfældigt mindst én ansøger.«

                  9)

                  Artikel 28 og 29 affattes således:
                  »Artikel 28
                  Inddrivelse af uretmæssigt udbetalte beløb og sanktioner
                  1.   I tilfælde af uretmæssigt udbetalte beløb anvendes artikel 7 i Kommissionens gennemførelsesforordning (EU) nr. 809/2014 (*8) med de fornødne ændringer.
                  2.   Skyldes det uretmæssigt udbetalte beløb urigtige erklæringer, urigtige dokumenter eller alvorlig forsømmelse fra støtteansøgerens side, anvendes der desuden en sanktion, der svarer til det uretmæssigt udbetalte beløb, forhøjet med en rente, som beregnes i henhold til artikel 7, stk. 2, i gennemførelsesforordning (EU) nr. 809/2014.
                  Artikel 29
                  Force majeure og usædvanlige omstændigheder
                  I tilfælde af force majeure eller usædvanlige omstændigheder som omhandlet i artikel 2, stk. 2, i forordning (EU) nr. 1306/2013 anvendes artikel 4 i Kommissionens delegerede forordning (EU) nr. 640/2014 (*9) med de fornødne ændringer.

                     (*8)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69)."

                     (*9)  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).«"

                  10)

                  Artikel 32, stk. 3, andet afsnit, affattes således:
                  »De meddelelser, der er nævnt i dette stykke, sendes i overensstemmelse med delegeret forordning (EU) 2017/1183 og gennemførelsesforordning (EU) 2017/1185.«

                  11)

                  Artikel 35, stk. 2, affattes således:
                  »2.   De kompetente myndigheder sørger for, at de produkter, der er anført i bilag VII, anvendes i henhold de EU-bestemmelser, der er fastsat på dette område, særlig artikel 211, 214, 215, 218, 219 og 254 i Europa-Parlamentets og Rådets forordning (EU) nr. 952/2013 (*10), artikel 161-164, 171-175, 178, 179 og 239 i delegeret forordning (EU) 2015/2446 og artikel 260-269 i gennemførelsesforordning (EU) 2015/2447.

                     (*10)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).«"

                  12)

                  I artikel 38 foretages følgende ændringer:

                              a)

                              I stk. 1 foretages følgende ændringer:

                                          i)

                                          I første afsnit affattes indledningen således:
                                          »1.   I forbindelse med den særlige forsyningsordning sender de kompetente myndigheder senest den 31. maj hvert år Kommissionen følgende oplysninger om transaktioner i det foregående år vedrørende forsyningsbalancen for referencekalenderåret for hvert produkt, hver KN-kode og, hvis det er relevant, for hver enkelt destination:«.

                                          ii)

                                          I andet afsnit udgår andet punktum

                              b)

                              Stk. 3 og 4 affattes således:
                              »3.   De meddelelser, der er nævnt i denne artikel, sendes i overensstemmelse med delegeret forordning (EU) 2017/1183 og gennemførelsesforordning (EU) 2017/1185.
                              4.   De meddelelser, der er omhandlet i artikel 23, stk. 3, og artikel 32, stk. 1, i forordning (EU) nr. 228/2013, sendes ligeledes i overensstemmelse med delegeret forordning (EU) 2017/1183 og gennemførelsesforordning (EU) 2017/1185.«

                  13)

                  Artikel 39 affattes således:
                  »Artikel 39
                  Årsrapport
                  1.   Med hensyn til struktur og indhold skal den årsrapport, der er omhandlet i artikel 32, stk. 2, i forordning (EU) nr. 228/2013, være som anført i bilag IX til nærværende forordning.
                  2.   Den rapport, der er nævnt i stk. 1, indgives i overensstemmelse med delegeret forordning (EU) 2017/1183 og gennemførelsesforordning (EU) 2017/1185.«

                  14)

                  I artikel 40 foretages følgende ændringer:

                              a)

                              Stk. 1 og 2 affattes således:
                              »1.   Medlemsstaterne forelægger ændringer af de enkelte POSEI-programmer for Kommissionen en gang pr. kalenderår og pr. program, medmindre der er tale om force majeure eller usædvanlige omstændigheder. De skal være Kommissionen i hænde senest den 31. juli året før de indføres. Ændringerne skal være behørigt begrundet, navnlig med angivelse af følgende oplysninger:

                                          a)

                                          årsagerne til eventuelle gennemførelsesvanskeligheder, som kan nødvendiggøre en ændring af programmet

                                          b)

                                          ændringens forventede virkninger

                                          c)

                                          følgerne for finansieringen og betingelserne for berettigelse.

                                    Kommissionen underretter den pågældende medlemsstat, hvis den vurderer, at ændringen ikke er i overensstemmelse med EU-retten, særlig artikel 4 i forordning (EU) nr. 228/2013, uden at det berører artikel 51 og 52 i forordning (EU) nr. 1306/2013.
                              Ændringerne finder anvendelse fra den 1. januar året efter det år, hvor de blev meddelt. Hvis tidligere anvendelse skønnes nødvendig, kan ændringerne anvendes tidligere, medmindre Kommissionen gør indsigelse.
                              2.   Uanset stk. 1 behandler Kommissionen følgende forslag til ændring fra medlemsstaterne særskilt og træffer efter proceduren i artikel 34, stk. 2, i forordning (EU) nr. 228/2013 senest fem måneder efter deres forelæggelse afgørelse om, hvorvidt de kan godkendes:

                                          a)

                                          tilføjelse af et nyt fjernområde

                                          b)

                                          indførelse i det overordnede program af nye produktgrupper, som der skal ydes støtte for inden for rammerne af den særlige forsyningsordning, eller nye foranstaltninger til støtte for den lokale landbrugsproduktion.

                                    Ændringer, der er godkendt efter denne procedure, anvendes fra den 1. januar året efter forelæggelsen af forslaget til programændring eller fra den dato, der udtrykkeligt er nævnt i afgørelsen om godkendelse.«

                              b)

                              Stk. 3, litra b), affattes således:

                                          »b)

                                          det gælder for alle foranstaltninger, at den finansielle tildeling til de enkelte foranstaltninger kan ændres med højst 20 %, dog med forbehold af de finansielle lofter, der er fastsat i artikel 30 i forordning (EU) nr. 228/2013, og under forudsætning af, at sådanne ændringer meddeles senest den 31. maj året efter det kalenderår, som den ændrede finansielle tildeling vedrører«.

                              c)

                              Stk. 5, litra a), affattes således:
                              »a)   »foranstaltning«: gruppering af de tiltag, der er nødvendige for at realisere et eller flere af programmets mål, og som udgør en budgetpost, der er tildelt finansielle midler i den finansieringsoversigt, der er omhandlet i artikel 5, litra a), i forordning (EU) nr. 228/2013«.

                              d)

                              Stk. 6 affattes således:
                              »6.   De meddelelser, der er nævnt i denne artikel, sendes i overensstemmelse med delegeret forordning (EU) 2017/1183 og gennemførelsesforordning (EU) 2017/1185.«

                  15)

                  Bilag IX tilføjes med den ordlyd, der fremgår af bilaget til denne forordning.

            Artikel 2
      Denne forordning træder i kraft på tredjedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i alle medlemsstater.
         Udfærdiget i Bruxelles, den 28. juni 2018.

               På Kommissionens vegne

            Jean-Claude JUNCKER

               Formanden

         (1)  EUT L 78 af 20.3.2013, s. 23.

         (2)  Kommissionens gennemførelsesforordning (EU) nr. 180/2014 af 20. februar 2014 om gennemførelsesbestemmelser til Europa-Parlamentets og Rådets forordning (EU) nr. 228/2013 om særlige foranstaltninger på landbrugsområdet i Unionens fjernområder (EUT L 63 af 4.3.2014, s. 13).

         (3)  Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44).

         (4)  Rapport fra Kommissionen til Europa-Parlamentet og Rådet om gennemførelsen af ordningen for særlige foranstaltninger for landbruget til fordel for EU's fjernområder (POSEI) (COM(2016) 797 final).

         (5)  Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).

         (6)  Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).

         (7)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).

         (8)  Kommissionens delegerede forordning (EU) 2017/1183 af 20. april 2017 om supplering af Europa-Parlamentets og Rådets forordning (EU) nr. 1307/2013 og (EU) nr. 1308/2013 for så vidt angår formidling til Kommissionen af oplysninger og dokumenter (EUT L 171 af 4.7.2017, s. 100).

         (9)  Kommissionens gennemførelsesforordning (EU) 2017/1185 af 20. april 2017 om regler for anvendelsen af Europa-Parlamentet og Rådets forordning (EU) nr. 1307/2013 og (EU) nr. 1308/2013 for så vidt angår indberetning til Kommissionen af oplysninger og dokumenter og ændring og ophævelse af flere af Kommissionens forordninger (EUT L 171 af 4.7.2017, s. 113).

         (10)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

         (11)  Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (EUT L 316 af 2.12.2009, s. 65).

         (12)  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).

         (13)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

         (14)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).

         (15)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

         (16)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).

         (17)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

         BILAG
         »
               BILAG IX

                  Struktur og indhold af den årsrapport, der er omhandlet i artikel 39

               Rapporten for det foregående år skal have følgende struktur og indhold:
               1.   OVERORDNET SAMMENHÆNG I DET FOREGÅENDE ÅR

                           1.1.

                           Samfundsøkonomisk sammenhæng.

                           1.2.

                           Landbrugets situation og dens udvikling.

                     2.   FYSISK OG FINANSIEL GENNEMFØRELSE AF FORANSTALTNINGER OG TILTAG

                           2.1.

                           Generelt skema med finansielle oplysninger vedrørende støtten til den lokale produktion og den særlige forsyningsordning, herunder den oprindelige tildeling pr. foranstaltning og tiltag, samt de faktiske udgifter og, hvis det er relevant, statsstøtte, der ydes i overensstemmelse med artikel 23 i forordning (EU) nr. 228/2013.

                           2.2.

                           Omfattende beskrivelse af den fysiske og finansielle gennemførelse af de enkelte foranstaltninger og tiltag, herunder teknisk bistand, som indgår i programmet:

                                       a)

                                       for den særlige forsyningsordnings vedkommende: oplysninger om og analyse af den årlige forsyningsopgørelse for den pågældende region

                                       b)

                                       vedrørende støtte til lokal produktion: oplysninger om og analyse af den fysiske og finansielle gennemførelse af de enkelte foranstaltninger og tiltag, der er anført i programmet, herunder oplysninger såsom antallet af støttemodtagere, antallet af dyr, der er ydet støtte for, støtteberettigede arealer og/eller antallet af berørte bedrifter. Hvor det er nødvendigt, skal dataene ledsages af en præsentation og analyse af den sektor, som foranstaltningen vedrører.

                     3.   PROGRAMMETS RESULTATER I DET FOREGÅENDE ÅR

                           3.1.

                           Status over gennemførelsen af foranstaltninger og tiltag hen imod specifikke mål og prioriteter for programmet og de generelle mål, der er fastsat i artikel 2 i forordning (EU) nr. 228/2013:

                                       a)

                                       udvikling og analyse af de nationale indikatorer, kvantificering af de specifikke mål for programmet og vurdering af, i hvor høj grad de specifikke mål for hver af de foranstaltninger, der indgår i programmet, er nået

                                       b)

                                       for den særlige forsyningsordnings vedkommende oplysninger om den måde, hvorpå den indrømmede fordel blev videreformidlet, samt de foranstaltninger, der er truffet, og den kontrol, der er foretaget for at sikre, at fordelen blev videreformidlet i overensstemmelse med artikel 6 i denne forordning

                                       c)

                                       for den særlige forsyningsordnings vedkommende: analyse af, om støtten under hensyntagen til andre former for støtte står i forhold til ekstraomkostningerne ved levering til fjernområderne og, når det drejer sig om produkter til forarbejdning eller rå- og hjælpestoffer til landbruget, ekstraomkostningerne som følge af fjernområdernes status som øsamfund eller beliggenhed i den yderste periferi

                                       d)

                                       årlige oplysninger om de fælles resultatindikatorer, der er omhandlet i denne forordnings artikel 37, og analyse heraf, navnlig med hensyn til opnåelsen af de generelle mål, der er fastsat i artikel 2 i forordning (EU) nr. 228/2013.

                                 Analyserne skal især omhandle prisovervågning, den lokale landbrugsudvikling og lokale produkters konkurrencemæssige stilling med hensyn til import fra tredjelande og leverancer fra Unionen.

                           3.2.

                           Konklusioner af analyser om egnetheden af strategien for foranstaltningerne og eventuel forbedring heraf for at nå programmets mål.

                     4.   FORVALTNING AF PROGRAMMET

                           4.1.

                           Kort redegørelse for eventuelle større problemer i forbindelse med forvaltningen og gennemførelsen af foranstaltningerne i løbet af det pågældende år.

                           4.2.

                           Statistiske oplysninger om den kontrol, de kompetente myndigheder har gennemført, og om eventuelle sanktioner. Eventuelle yderligere oplysninger, som kan være nyttige for forståelsen af de indsendte data.

                     5.   ÆNDRINGER

               Kort redegørelse for eventuelle ændringer af programmet, som er forelagt i løbet af det pågældende år, og begrundelserne herfor.
            «


title: Kommissionens gennemførelsesforordning (EU) 2018/1076 af 30. juli 2018 om ændring af forordning (EU) nr. 37/2010 med henblik på klassifikation af stoffet isofluran med hensyn til maksimalgrænseværdien for restkoncentrationer heraf (EØS-relevant tekst.)

text:
                  31.7.2018

                  DA

                  Den Europæiske Unions Tidende

                  L 194/41

         KOMMISSIONENS GENNEMFØRELSESFORORDNING (EU) 2018/1076
         af 30. juli 2018
         om ændring af forordning (EU) nr. 37/2010 med henblik på klassifikation af stoffet isofluran med hensyn til maksimalgrænseværdien for restkoncentrationer heraf
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
         under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
         ud fra følgende betragtninger:

                     (1)

                     I henhold til artikel 17 i forordning (EF) nr. 470/2009 skal der ved en forordning fastsættes en maksimalgrænseværdi for restkoncentrationer (i det følgende benævnt »MRL«) af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

                     (2)

                     Tabel 1 i bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til MRL'er i animalske fødevarer.

                     (3)

                     Isofluran er allerede opført i denne tabel som et tilladt stof, der for dyr af hestefamilien kun tillades anvendt til bedøvelse. I de eksisterende bestemmelser vedrørende stoffet angives klassifikationen »MRL ikke påkrævet«.

                     (4)

                     Der er indgivet en ansøgning til Det Europæiske Lægemiddelagentur (i det følgende benævnt »EMA«) om udvidelse af bestemmelserne vedrørende isofluran til også at omfatte svin.

                     (5)

                     EMA har på grundlag af udtalelsen fra Udvalget for Veterinærlægemidler anbefalet, at der fastsættes en MRL for isofluran i svin.

                     (6)

                     I henhold til artikel 5 i forordning (EF) nr. 470/2009 skal EMA overveje at anvende MRL'er, der er fastsat for et farmakologisk virksomt stof i en bestemt fødevare, i forbindelse med en anden fødevare hidrørende fra samme art, eller MRL'er, som er fastsat for et farmakologisk virksomt stof i en eller flere arter, i forbindelse med andre arter.

                     (7)

                     EMA har vurderet, at der på nuværende tidspunkt ikke kan foretages en pålidelig vurdering af ekstrapolationen af bestemmelserne vedrørende isofluran til andre aldersgrupper og arter på grund af utilstrækkelige data.

                     (8)

                     Forordning (EU) nr. 37/2010 bør derfor ændres.

                     (9)

                     Der bør indrømmes de berørte parter en rimelig frist til at træffe de foranstaltninger, der måtte være nødvendige for at overholde den nye MRL.

                     (10)

                     Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

               VEDTAGET DENNE FORORDNING:

            Artikel 1
            Bilaget til forordning (EU) nr. 37/2010 ændres som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 29. september 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2018.

                  På Kommissionens vegne

               Jean-Claude JUNCKER

                  Formand

            (1)  EUT L 152 af 16.6.2009, s. 11.

            (2)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).

            BILAG
            I tabel 1 i bilaget til forordning (EU) nr. 37/2010 affattes bestemmelserne vedrørende stoffet »isofluran« således:

                           Farmakologisk virksomt stof

                           Restmarkør

                           Dyreart

                           MRL'er

                           Målvæv

                           Andre bestemmelser (jf. artikel 14, stk. 7, i forordning (EF) nr. 470/2009)

                           Terapeutisk klassifikation

                           »Isofluran

                           IKKE RELEVANT

                           Dyr af hestefamilien

                           MRL ikke påkrævet

                           IKKE RELEVANT

                           Til anvendelse ved indånding

                           Totalbedøvende middel«

                           Svin

                           MRL ikke påkrævet

                           IKKE RELEVANT

                           Til anvendelse ved indånding for 0-7 dage gamle pattegrise


title: Kommissionens gennemførelsesforordning (EU) 2018/1120 af 10. august 2018 om ændring af bilag I til forordning (EU) nr. 605/2010 for så vidt angår listen over tredjelande eller dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Den Europæiske Union (EØS-relevant tekst.)

text:
                  13.8.2018

                  DA

                  Den Europæiske Unions Tidende

                  L 204/31

         KOMMISSIONENS GENNEMFØRELSESFORORDNING (EU) 2018/1120
         af 10. august 2018
         om ændring af bilag I til forordning (EU) nr. 605/2010 for så vidt angår listen over tredjelande eller dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Den Europæiske Union
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4,
         under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (2), særlig artikel 11, stk. 1, og
         ud fra følgende betragtninger:

                     (1)

                     I Kommissionens forordning (EU) nr. 605/2010 (3) er der fastsat dyre- og folkesundhedsmæssige betingelser og krav for udstedelse af certifikater for indførsel til Unionen af sendinger af rå mælk, mejeriprodukter, colostrum og colostrumbaserede produkter og en liste over tredjelande, hvorfra indførsel til Unionen af sådanne sendinger tillades.

                     (2)

                     I bilag I til forordning (EU) nr. 605/2010 er der fastsat en liste over tredjelande og dele af tredjelande, hvorfra det er tilladt at indføre til Unionen sendinger af rå mælk, mejeriprodukter, colostrum og colostrumbaserede produkter, med angivelse af, hvilken type behandling der kræves for disse varer.

                     (3)

                     Bosnien-Hercegovina er allerede opført på listen i bilag I til forordning (EU) nr. 605/2010 og har tilladelse til at eksportere mælk og mælkeprodukter, som har undergået behandling »C«, til Unionen.

                     (4)

                     Bosnien-Hercegovina har indgivet en anmodning til Kommissionen om tilladelse til at eksportere mælk, mejeriprodukter, colostrum og colostrumbaserede produkter, som har undergået en mindre vidtgående behandling, til Unionen. Set fra et dyresundhedsmæssigt perspektiv er Bosnien-Hercegovina et tredjeland, som ifølge Verdensorganisationen for Dyresundhed er frit for mund- og klovesyge, uden en påkrævet vaccinationspolitik, og det opfylder dermed Unionens dyresundhedsmæssige betingelser for import.

                     (5)

                     Kommissionen har foretaget veterinærkontrol i Bosnien-Hercegovina. Resultatet af kontrollen har afsløret visse mangler, navnlig hvad angår folkesundhedsmæssige aspekter i virksomhederne. De kompetente myndigheder i Bosnien-Hercegovina er nu i færd med at afhjælpe disse mangler.

                     (6)

                     I betragtning af den gunstige dyresundhedsmæssige situation i Bosnien-Hercegovina for så vidt angår mund- og klovesyge bør Bosnien-Hercegovina føjes til kolonne A i bilag I til forordning (EU) nr. 605/2010. Denne tilføjelse til kolonne A i bilag I bør ikke tilsidesætte de forpligtelser, der følger af andre bestemmelser i EU-lovgivningen om import til og markedsføring i Unionen af animalske produkter, navnlig i forbindelse med den liste over virksomheder, der er opført i artikel 12 i forordning (EF) nr. 854/2004.

                     (7)

                     Forordning (EU) nr. 605/2010 bør derfor ændres.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Oplysningerne om Bosnien-Hercegovina i tabellen i bilag I til forordning (EU) nr. 605/2010 affattes således:

                           »BiH

                           Bosnien-Hercegovina

                           +

                           +

                              +«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. august 2018.

                  På Kommissionens vegne

               Jean-Claude JUNCKER

                  Formand

            (1)  EFT L 18 af 23.1.2003, s. 11.

            (2)  EUT L 139 af 30.4.2004, s. 206.

            (3)  Kommissionens forordning (EU) nr. 605/2010 af 2. juli 2010 om dyre- og folkesundhedsmæssige betingelser og udstedelse af veterinærcertifikater for rå mælk og mejeriprodukter til konsum, der føres ind i Den Europæiske Union (EUT L 175 af 10.7.2010, s. 1).


title: Kommissionens gennemførelsesforordning (EU) 2018/1124 af 10. august 2018 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  13.8.2018

                  DA

                  Den Europæiske Unions Tidende

                  L 204/46

         KOMMISSIONENS GENNEMFØRELSESFORORDNING (EU) 2018/1124
         af 10. august 2018
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 7. august 2018 besluttede Sanktionskomitéen under FN's Sikkerhedsråd at fjerne et punkt fra listen over personer eller enheder, der er omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. august 2018.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til forordning (EF) nr. 1210/2003 udgår følgende punkt:

                           »28)

                           DIRECTORATE GENERAL OF GEOLOGICAL SURVEY AND MINERAL INVESTIGATION. Adresse: P.O. Box 986, Alwiya, Al Sadoon Park Area, Baghdad, Irak.«


title: Rådets gennemførelsesforordning (EU) 2018/1117 af 10. august 2018 om gennemførelse af forordning (EU) nr. 401/2013 om restriktive foranstaltninger over for Myanmar/Burma

text:
                  13.8.2018

                  DA

                  Den Europæiske Unions Tidende

                  L 204/9

         RÅDETS GENNEMFØRELSESFORORDNING (EU) 2018/1117
         af 10. august 2018
         om gennemførelse af forordning (EU) nr. 401/2013 om restriktive foranstaltninger over for Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 401/2013 om restriktive foranstaltninger over for Myanmar/Burma og om ophævelse af forordning (EF) nr. 194/2008 (1), særlig artikel 4i,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 2. maj 2013 vedtog Rådet forordning (EU) nr. 401/2013.

                     (2)

                     Den 25. juni 2018 vedtog Rådet gennemførelsesforordning (EU) 2018/898 (2), der tilføjede syv personer til listen over fysiske og juridiske personer, enheder og organer, der er omfattet af restriktive foranstaltninger, jf. bilag IV til forordning (EU) nr. 401/2013.

                     (3)

                     Der er modtaget ajourførte oplysninger vedrørende flere indførsler.

                     (4)

                     Bilag IV til forordning (EU) nr. 401/2013 bør ændres i overensstemmelse hermed —

               VEDTAGET DENNE FORORDNING:

            Artikel 1
            Bilag IV til forordning (EU) nr. 401/2013 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. august 2018.

                  På Rådets vegne

               G. BLÜMEL

                  Formand

            (1)  EUT L 121 af 3.5.2013, s. 1.

            (2)  Rådets gennemførelsesforordning (EU) 2018/898 af 25. juni 2018 om gennemførelse af forordning (EU) nr. 401/2013 om restriktive foranstaltninger over for Myanmar/Burma (EUT L 160 I af 25.6.2018, s. 1).

            BILAG
            Oplysningerne vedrørende nr. 1, 3, 4 og 5 i listen over personer og enheder i bilag IV til forordning (EU) nr. 401/2013 erstattes af følgende oplysninger:

                           Navn

                           Identificerende oplysninger

                           Begrundelse

                           Dato for opførelse på listen

                           »1.

                           Aung Kyaw Zaw

                           Fødselsdato: 20. august 1961
                           Pasnummer: DM000826
                           Udstedelsesdato: 22. november 2011
                           Udløbsdato: 21. november 2021
                           Militært identifikationsnr.: BC 17444

                           Generalløjtnant Aung Kyaw Zaw var øverstbefalende for Kontoret for Særlige Operationer nr. 3 i Myanmars væbnede styrker (Tatmadaw) fra august 2015 til udgangen af 2017. Kontoret for Særlige Operationer nr. 3 ledede Regionskommando Vest og i den forbindelse er generalløjtnant Aung Kyaw Zaw ansvarlig for de grusomheder og alvorlige overtrædelser af menneskerettighederne, der blev begået af Regionskommando Vest mod Rohingyafolket i delstaten Rakhine i den pågældende periode. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                           25.6.2018

                           3.

                           Than Oo

                           Fødselsdato: 12. oktober 1973
                           Militært identifikationsnr.: BC 25723

                           Brigadegeneral Than Oo er øverstbefalende for den 99. lette infanteridivision i Myanmars væbnede styrker (Tatmadaw). I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 99. lette infanteridivision mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                           25.6.2018

                           4.

                           Aung Aung

                           Militært identifikationsnr.: BC 23750

                           Brigadegeneral Aung Aung er øverstbefalende for den 33. lette infanteridivision i Myanmars væbnede styrker (Tatmadaw). I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 33. lette infanteridivision mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                           25.6.2018

                           5.

                           Khin Maung Soe

                           Brigadegeneral Khin Maung Soe er øverstbefalende for den militære operationskommando 15, nogle gange også kendt som den 15. lette infanteridivision i Myanmars væbnede styrker (Tatmadaw), som infanteribataljon nr. 564 hører under. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den militære operationskommando 15, navnlig infanteribataljon nr. 564, mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                           25.6.2018«